Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: 18/1998. (III. 18.) OGY határozat mellékletében szereplõ
Paragraph Index: 787

(3) bekezdéssel egészítette ki, és a korábbi (3) bekezdés számozását (4) bekezdésre változtatta. Az indítványozó az új (3) bekezdést támadta, ezért az Alkotmánybíróság csak ezt a szabályt vizsgálta. Az indítványozó sérelmesnek tartotta, hogy az új rendelkezés a Magyar Televízió Részvénytársaságnak az üzembentartási díjból való részesedését 40%-ra csökkentette az Mtv. 84. §-ának (2) bekezdésében meghatározott 50%-ról. Az indítványozó álláspontja szerint ez a szabály sérti a Magyar Televízió Közalapítványnak a rendelkezési jogát, így a tulajdonjog védelmének az Alkotmány 13. §-ában kimondott elvét. Ellentétesnek tartja továbbá a rendelkezést a Ptk. közalapítványokról szóló szabályaival. Az indítvány megalapozatlan.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes